jkorsvik/nowiki_second_scrape_merged huggingface dataset:
Den julianske borg

Den julianske borg er en lav steinlabyrint – også kalt en trojaborg – ved fjellet Grøthornet (1013m) sørøst for Vartdal sentrum i Ørsta kommune.
Der er to slike trojaborger i det samme området, den minste som blir kalt den Julianske borg, ligger ved Grøthornet og har en diameter på ca 6 m. Den andre, gjerne kalt Isflålabyrinten, ligger lenger nord ved fjellet Vardehornet og har en diameter på ca 9 m. Begge steinlabyrintene er tilnærmet sirkelrunde og ligger på Daleheia, ca 900 moh.
Slike trojaborger finnes andre steder i Europa, bl a på Holmengrå,  Gamvik (Nordkyn) i Finnmark, Brønnøysund i Nordland (når svartisen har trekt seg tilbake), der en kjenner til slike labyrinter. En regner med at labyrintene er gamle kultsteder og skriver seg fra bronsealderen eller begynnelsen av den eldre jernalderen.
Kulturminnet «Den julianske borg» ble registrert av arkeolog Per Fett i 1950 og er fredet etter kulturminneloven §§ 3 og 4.


== Referanser ==


== Eksterne lenker ==
Førhistoriske minne på Sunnmøre Ørsta prestegjeld v/Per fett (1950)
Steinlabyrinten i Vartdalsfjella Sunnmøre historielag
Den julianske borg frå nettsida lommekjent.no
Turar Møre og Romsdal fylkeskommune
«Den julianske borg». Kulturminnesøk. Riksantikvaren – Direktoratet for kulturminneforvaltning.
Anisarthrini

Anisarthrini er en gruppe av biller som tilhører gruppen stubbebukker i familien trebukker (Cerambycidae).


== Utseende ==
Små til middelsstore (5-20 millimeter), avlange trebukker, brunsvarte med brunrøde dekkvinger. Hodet er bredere enn langt uten forstørrede kjever, antennene omtrent så lange som kroppen. Pronotum er nærmest tønneformet med rundede sider. Dekkvingene er lange og parallellsidige med rettvinklede "skuldre", uten opphøyde ribber.


== Levevis ==
De voksne billene er nattaktive og besøker ikke blomster.


== Utbredelse ==
Gruppen er utbredt i middelhavsområdet og Sentral-Asia.


== Systematisk inndeling ==
Inndelingen følger Danilevsky (2006).

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien stubbebukker, Spondylidinae Audinet-Serville, 1832
Stammen Anisarthrini Mamaev & Danilevsky, 1973
Slekten Alocerus Mulsant, 1862
Alocerus bicolor  (Distant, 1898)
Alocerus moesiacus  (Frivaldszky, 1838)
Alocerus siculus  (Sama, 1978)
Slekten Anisarthron  Dejean, 1835
Anisarthron barbipes (Schrank, 1781)
Anisarthron cyrus (Villiers, 1971)
Slekten Isotrium Fairmaire, 1896
Isotrium lutosum Fairmaire, 1896
Slekten Metalocerus Aurivillius, 1913
Metalocerus becvari Adlbauer, 1999
Metalocerus loennbergi Aurivillius, 1913
Metalocerus mocambiensis Adlbauer, 2008
Metalocerus nigricornis Aurivillius, 1913
Slekten Pectoctenus  Fairmaire, 1896
Pectoctenus babaulti Lepesme, 1948
Pectoctenus bryanti Lepesme, 1948
Pectoctenus scalabrii Fairmaire, 1896
Slekten Teorotrium Fairmaire, 1901
Teorotrium brevipenne Fairmaire, 1901
Slekten Tetartanus Fairmaire, 1897
Tetartanus cribricollis Fairmaire, 1897
Utdødd slekt:
Slekten Mesalocerus Vitali, 2015
Mesalocerus tetropoides Vitali, 2015 - beskrevet fra rav


== Kilder ==
Cerambycidae of the World - Anisarthrini [1]BioLib - Anisarthrini [2]Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. [3]Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.Zahradník, J. og Chvála, M. 1991. Teknologisk forlags store bok om insekter. Om trebukker, side 326-357. N.W. Damm.


== Eksterne lenker ==
(en) Anisarthrini hos Fossilworks 
(en) Kategori:Spondylidinae – bilder, video eller lyd på Wikimedia Commons 
Anisarthrini – detaljert informasjon på Wikispecies 
Bilde av Anisarthron barbipes
Bildegalleri over artene
Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter.
Worldwide Cermabycoidea Photo Gallery - Spondylidinae [4]. Stort bildegalleri.
Norges trebukker – med faktaark på de artene som forekommer i Norge.
Māris Kučinskis

Māris Kučinskis (født 28. november 1961 i Valmiera) er en latvisk økonom og politiker (Liepājās Partija). Han tiltrådte 11. februar 2016 som sitt lands regjeringssjef. 23. januar 2019 ble han etterfulgt som statsminister av Arturs Krišjānis Kariņš.


== Liv og virke ==
Māris Kučinskis er utdannet økonom ved universitetet i Latvia fra 1988. Han var aktiv som lokalpolitiker i Valmiera, til han i 2003 ble valgt som medlem av Latvias parlament. I perioden 2004 til 2006 var han minister for regional utvikling og lokal administrasjon.


== Referanser ==


== Eksterne lenker ==
(en) Māris Kučinskis – kategori av bilder, video eller lyd på Commons
Martin Mørkved

Martin Angel Lorntsen Mørkved (født 29. januar 1896 på Høylandet i Nord-Trøndelag, død 18. september 1966) var en norsk sagbrukseier, bankkasserer og politiker (V). Han var ordfører i Høylandet 1935–1940 og 1945–1963 og Nord-Trøndelags fylkesvaraordfører 1948–1963. 
Han vokste opp på slektsgården Mørkved på Høylandet som yngste sønn av gårdbruker, skogeier og ordfører Lorents Mørkved og Sofie Kjerstine Aavatsmark. Morbroren var general, stortingsmann og statsråd Ivar Aavatsmark. Martin Mørkved giftet seg i 1938 med Kathinka Aune fra Namsos. Alle de fire Mørkved-brødrene som vokste opp, gikk inn i trelastbransjen i Namdalen. Martin Mørkved drev sagbruk på Høylandet og i Nordli.Mørkved var også styreformann ved Namdal sykehus og tillitsvalgt i Høylandet sparebank og Høylandet privatbank.


== Referanser ==
Papyrus 46

Papyrus 46, også kalt P46, hos Gregory-Aland merket (signum) med 
  
    
      
        
          
            P
          
        
      
    
    {\displaystyle {\mathfrak {P}}}
  46, er blant de eldste håndskrifter fra Det nye testamente som er bevart i dag. Det er en nesten komplett samling av Paulus' brever, og anses for å være en avskrift fra ca. år 200.
Der er bevart 86 papyrusblader, men skriftet menes å opprinnelig ha bestått av 104 blad. De 18 forsvunne bladene har sittet i begynnelsen og i slutten av skriftet.
Papyrus 46 er skrevet på gresk, og inneholder de siste åtte kapitler av Romerbrevet, Hele Hebreerbrevet, nesten hele 1. Korinterbrev og 2. Korinterbrev, brevene til efeserne, galaterne, filipperne og kolosserne samt to kapitler av det første brev til tessalonikerne.
Enkelte av bladene dukket i 1930 opp hos en egyptisk antikvitetshandler i Kairo, og ble der oppkjøpt av den private samler Chester Beatty fra London. I løpet av 1930-1935 ble reten av skriftet oppkjøpt av Chester Beatty og representanter fra University of Michigan. Tretti av bladene finnes i dag hos University of Michigan og de resterende 56 inngår blant Chester Beatty papyri som (P Beatty II) i Chester Beatty Collection i Dublin.
Det vites ikke hvor skriftet er funnet, noe som har tatt det ut av en egentlig arkeologisk kontekst. Dateringen av bladene er derfor skjedd ut fra en analyse av selve skriften, paleografi. Men under alle omstendigheder er bladene det tetteste man kommer på Paulus' egne ord.


== Se også ==
Papyruskilder til Det nye testamente


== Eksterne lenker ==
Bible Research – Papyrus 46
University of Michigan – Introduction to P46: The Pauline Epistles
Perikope

Perikope (gresk περικοπή, «avsnitt, utsnitt»; fra  peri «omkring» og kope «utsnitt»; koptein «avskære») er i den kristne kirke betegnelse for bestemte avsnitt av bibelteksten bestemt for opplesning. 
Noen ganger kan leseteksten være sammenføyninger. En perikope bestående av passasjer fra forskjellige deler av en av Bibelens bøker, eller fra forskjellige deler av Bibelen, och sammankoblet til en eneste lesetekst, kalles en sammenlenkning eller sammensatt lesning.


== Bakgrunn i jødedommen ==
Allerede ved den jødiske gudstjeneste var det forordnet opplesning av bestemte skriftavsnitt, dels fra Loven (de såkalte parasjer), dels fra de profetiske skrifter (haftarer).


== Historikk i den vestlige kristenhet ==
I den kristne menighet overtok man denne jødiske skikk, men tilføyde til de to gammeltestamentlige avsnitt to nytestamentlige, ett fra de nytestamentlige brev og ett fra evangeliene. Brevavsnittet fikk snart navnet «epistelen», evangelieavsnittet «evangeliet». Til tider ble brukt et avsnitt fra Apostlenes gjerninger; dette ble gjerne kalt «lektien». 
På 400-tallet begynte man i Roma å gi perikoper mer fasthet, idet de forskjellige skrifter henvises til forskjellige tider av kirkeåret, og under pave Gregor den store utviklet det hele seg til at hver søn- og festdag fikk sitt bestemte «Evangelium» og sin «Epistel». 
Det ble utarbeidet manuskripter, ofte illuminerte, som kalles perikoper, som oppsetter de perikoper (ofte bare evangelieperikopen) som var fordret for messefeiringene gjennom året. Særlige eksempler på slike, begge ottonske, er Henrik IIs perikopebok og Salzburgperikopene.
Senere ga Tridentinerkonsilet innenfor den katolske kirke en bestemt og enda nøyere fortegnelse over de perikoper som skulle anvendes. 
Martin Luther holdt seg med noen justeringer til den vante orden som hadde funnet sin form siden Karl den stores dager, og de lutherske kirker har dermed i alt vesentlig holdt på de gamle perikoper, likesom den anglikanske kirke. Men de reformerte brøt med den gamle perikoperekke og ved gudstjenesten - Huldrych Zwingli (1484-1531) begrunnet det med at perikopesystemet sperret for en autentisk tilgang til skriften, og Jean Calvin (1509-1564) mente at man burde bryte opp med stadige tematiske hensyn etter hvor i året man var (lectio selecta-tradisjonen) og forstanderen i stedet skulle lese kontinuerlig (lectio continua) i passe lange stykker og følgelig preke kontinuerlig. Med tiden skulle dette føre til at presten så temmelig hadde fritt tekstvalg. 
I den norske kirke ble det foreskrevet, senere snarere anbefalt, hvilke av dagens foreskrevne perikope skulle være prekentekst. En slik «perikopetvang» som utstrekker seg også til tema for prekenen har vært vanlig i en rekke lutherske kirker. Fastleggelsen av prekentekstene varierer slik at man over noen år får vekslet mellom dagens perikoper. En egen tekstbok med søndagens lese- og prekentekster foreligger, den som er blitt gjeldende siden advent 2011 er en frukt av den siste gudstjenestereformen i Den norske kirke.


== Kilder ==
Opslag af dr.theol. Alfred Theodor Jørgensen (1874-1953) i Salmonsens konversationsleksikon, bd 18, s. 1092
Atimiini

Atimiini er en gruppe av biller som tilhører gruppen stubbebukker i familien trebukker (Cerambycidae).


== Utseende ==
Middelsstore, brunlige til svarte trebukker. Oversiden er mer eller mindre kledt med lyse skjell.


== Levevis ==
De fleste av disse billene har larver i død ved av bartrær. De voksne billene er gjerne nattaktive og besøker ikke blomster.


== Utbredelse ==
Gruppen er utbredt i Asia og Nord-Amerika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien stubbebukker, Spondylidinae Audinet-Serville, 1832  – 18 arter i Europa
Stammen Atimiini LeConte, 1873
Slekten Atimia Haldeman, 1847  - 14 arter:
Atimia chinensis Linsley, 1939
Atimia confusa (Say, 1826)
Atimia esakii Hayashi, 1974
Atimia gannoni Hovore & Giesbert, 1974
Atimia helenae Linsley, 1934
Atimia hoppingi Linsley, 1939
Atimia huachucae Champlain & Knull, 1922
Atimia juniperi Holzschuh, 1984
Atimia maculipuncta (Semenov & Plavilstshikov, 1937)
Atimia mexicana Linsley, 1934
Atimia nadezhdae Cherepanov & Cherepanova, 1973
Atimia okayamensis Hayashi, 1972
Atimia truncatella Holzschuh, 2007
Atimia vandykei Linsley, 1939
Slekten Paratimia  Fisher, 1915  - en art:
Slekten Paratimia conicola  Fisher, 1915
Slekten Proatimia  Gressitt, 1951 - en art:
Proatimia pinivora  Gressitt, 1951


== Kilder ==
Cerambycidae of the World - Atimiini [1]Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. [2]Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.Zahradník, J. og Chvála, M. 1991. Teknologisk forlags store bok om insekter. Om trebukker, side 326-357. N.W. Damm.


== Eksterne lenker ==
(en) Atimiini hos ITIS 
(en) Kategori:Spondylidinae – bilder, video eller lyd på Wikimedia Commons 
Atimiini – detaljert informasjon på Wikispecies 
Bilde av Atimia confusa
Bildegalleri over nordamerikanske arter
Worldwide Cermabycoidea Photo Gallery - Spondylidinae [3]. Bilde av Atimia okayamensis.
Norges trebukker – med faktaark på de artene som forekommer i Norge.
Langrenn under Vinter-OL for ungdom 2016 – 5 kilometer jenter

5 km fristil for jenter under Vinter-OL for ungdom 2016 ble avholdt på Birkebeineren skistadion 18. februar 2016.
Maja Jakunina fra Russland vant øvelsen foran kinesiske Chi Chunxue og Rebecca Immonen fra Finland.


== Resultater ==


=== Finale ===


== Referanser ==
Algirdas Butkevičius

Algirdas Butkevičius (født 19. november 1958 i Paežeriai, Šeduva, Radviliškis) er en litauisk økonom og politiker (Litauens sosialdemokratiske parti). Han var Litauens statsminister fra 2012 til 2016. Han var finansminister fra 2004 til 2005 og transportminister fra 2006 til 2008.
Etter avsluttet skolegang i Šeduva i 1977, begynte han ved Vilnius tekniske universitet, den daværende Vilnius byggingeniørskole, og tok i 1988 eksamen som bygningsingeniør. I 2008 fikk han en doktorgrad ved universitetet i Vilnius med en samfunnsvitenskapelig avhandling om fordelingen av skatteinntekter.
Etter valget i Litauen 2016 gikk Butkevičius’ regjering av. Han ble etterfulgt som statsminister av Saulius Skvernelis.


== Referanser ==
Liste over olympiske medaljevinnere i golf

Liste over olympiske medaljevinnere i golf inneholder samtlige utøvere som har tatt en olympisk medalje i golf.


== Menn ==


== Kvinner ==


== Menn lag ==


== Eksterne lenker ==
International Olympic Committee results database
Till I Loved You

Till I Loved You er det 25. studioalbumet til artisten Barbra Streisand, utgitt 25. oktober 1988 av Columbia Records.
Konseptalbumet ble kjent for sin skjematiske og tematiske oppbygning (de elleve sangene dreier seg om et kjærlighetsforhold fra begynnelse til slutt) og den dyre produksjonen. Det var mange låtskrivere, produsenter og musikere som arbeidet på albumet – Burt Bacharach og Carole Bayer Sager skrev tre sanger, Quincy Jones produserte «The Places You Find Love» og Luther Vandross og Dionne Warwick sang i bakgrunnen av denne låten. Tittelsporet var en duett mellom Streisand og den daværende kjæresten Don Johnson.Låten «All I Ask of You» er egentlig fra musikalen The Phantom of the Opera.


== Sporliste ==
«The Places You Find Love» (Glen Ballard, Clifton Magness) – 5:09
«On My Way To You» (Alan Bergman, Marilyn Bergman, Michel Legrand) – 3:44
«Till I Loved You» (Maury Yeston) – 5:10
«Love Light» (Burt Bacharach, Carole Bayer Sager) – 4:32
«All I Ask of You» (Andrew Lloyd Webber, Charles Hart, Richard Stilgoe) – 4:02
«You And Me For Always» (Burt Bacharach, Carole Bayer Sager) – 3:49
«Why Let It Go?» (Alan Bergman, Marilyn Bergman, Alan Hawkshaw, Barry Mason) – 4:25
«Two People» (Alan Bergman, Marilyn Bergman, Barbra Streisand) – 3:40
«What Were We Thinking Of?» (Antonina Armato, Scott Cutler) – 4:28
«Some Good Things Never Last» (Mark Radice) – 4:20
«One More Time Around» (Burt Bacharach, Carole Bayer Sager, Tom Keane) – 3:44


== Referanser ==


== Eksterne lenker ==
(en) Till I Loved You på Discogs 
(en) Till I Loved You på MusicBrainz 
(en) Till I Loved You på Spotify 
(en) Till I Loved You på AllMusic 
(en) Barbra Archives - Till I Loved You Arkivert 3. mars 2016 hos Wayback Machine.
Odins soldater

Odins soldater, internasjonalt Soldiers of Odin, er en innvandringskritisk borgerforening som oppstod i Finland i oktober 2015. Foreningen har som agenda å beskytte sine landsmenn mot det de mener er en økt risiko som følge av innvandring. Fenomenet spredte seg raskt til andre land, og i Norge startet gruppen opp patruljer i en rekke norske byer i januar 2016. Initiativtaker til den norske bevegelsen er Ronny Alte som tidligere var talsmann for Norwegian Defence League. Han har benektet at gruppen har som formål å drive selvtekt. Februar 2016 trakk Ronny Alte seg som talsmann for Odins Soldater i Norge og det ble gjort flere lokale og nasjonale endringer i ledelsen gjennom februar og mars.

Odins soldater har ingen plass i arbeidet for trygge gater.

Mottakelsen i Norge har vært blandet. I noen tilfeller har politikere og politimestere ansett gruppens virksomhet som et positivt tilskudd til trygging av bykjernen på kveld- og nattestid, mens andre har erklært gruppen som uønsket og fordømt aktiviteten som et høyreekstremt initiativ. SV-politiker Eirik Faret Sakariassen anmeldte i februar Odins Soldater for brudd på Politilovens § 26.


== Referanser ==
António Costa

António Luís Santos da Costa (født 17. juli 1961 i Lisboa) er en portugisisk politiker (Partido Socialista) og jurist. Han ble i november 2015 utnevnt som sitt lands 119. statsminister. 


== Liv og virke ==


=== Bakgrunn ===
Hans bestefar ble født i Goa og hans far bodde der store deler av livet. Faren var en ivrig sosialist. Costa er jurist av utdanning.


=== Politisk karriere ===
Costa var fra 2007 til 2015 ordfører i Lisboa, og ble i 2013 gjenvalgt til en ny periode. Tidligere har han vært minister i flere portugisiske regjeringer, sist gang i regjeringen til José Sócrates. Han var innenriksminister fra 2005 til 2007. Han ble valgt til sosialistpartiets leder i november 2014. I april 2015 gikk han av som ordfører for arbeide med det forestående valget og ambisjonen om å bli statsminister.Som ordfører i Lisboa tok han i 2010 til orde for en egen avgift for turister: alle tilreisende skulle ifølge planen betale 1 euro ved ankomst og 1,60 euro for hver natt i byen. Etter valget i 2010 flyttet han ordførerkontoret fra det storslåtte rådhuset til den fattige, innvandrerdominerte bydelen Mouraria.Costa ble statsminister i 2015 etter at hans allianse med miljøpartiet og venstrepartier felte Pedro Passos Coelhos konservative regjering 11 dager etter parlamentsvalget. Costa allianse ville ha slutt på de stramme budsjettene og privatiseringen av offentlig virksomhet etter statsgjeldskrisen fra 2010. Costa kritiserte den avgåtte regjeringen for å vanskjøtte offentlige tjenester og for å tvinge portugisere til å søke arbeid utenlands.


== Referanser ==


== Eksterne lenker ==
(en) António Costa hos Europaparlamentet
Kari Bjerke Anderssen

Kari Petra Bjerke Anderssen (født 6. februar 1934) er utdannet arkitekt ved NTH (NTH er integrert i NTNU fra 1996). Hun vokste opp i Solør i Hedmark, men flyttet i begynnelsen av 60-tallet til Hvalstad i Asker sammen sin familie.
Hun var sentral i kampen om Askers første kommunale barnehage.Kari Bjerke Anderssen var en aktiv politiker en del av sitt liv. Hun var også en av kvinnene bak det såkalte «kvinnekuppet» i Asker i 1971. Bjerke Anderssen representerte Venstre i formannskapet og utgjorde en av de fire i «firerbanden» sammen med Berit Ås (Ap) Tove Billington Bye (Sp), og Marie Borge Refsum (H). Dramaet rundt dette kuppet er skildret i Irene Mårdalens bok Kvinnekuppet i Asker.


== Referanser ==
Parasjá

En parasjá (hebraisk פָּרָשָׁה [pārāšā] eller פְּרָשָׁה [pərāšā], ‘inndeling’), flertall parasjijót, er mest brukt som navn på de 54 ukeavsnittene av Toráen som blir lest i synagoger på sjabbát og i mindre grad på mandag og torsdag i løpet av året.
I det første århundre hadde man i Palestina alminneligvis en inndeling i 154 parasjer, beregnet på at hele Loven skulle leses i løpet av tre år; i Babylon regnet man derimot kun med 54 parasjer, svarende til en ettårig syklus, og denne ordning slo etter hvert igjennom og ble enerådende fra 1300-tallet.


== Kilder ==
Opslag af dr.theol. Holger Mosbech i Salmonsens konversationsleksikon, bd 18, s. 876
Liste over olympiske medaljevinnere i rugby

Liste over olympiske medaljevinnere i rugby inneholder samtlige utøvere som har tatt en olympisk medalje i rugby.


== Rugby union ==


== Sjumannsrugby ==


=== Menn ===


=== Kvinner ===


== Referanser ==


== Eksterne lenker ==
International Olympic Committee results database
X Games Oslo 2016 – Rullebrett Street kvinner

Streetkonkurransen med rullebrett for kvinner under X Games Oslo 2016 ble avholdt i Skur 13 på Filipstad 25. februar.
Pamela Rosa fra Brasil vant sitt første X Games-gull, foran amerikanerne Lacey Baker og Vanessa Torres.


== Resultat ==


== Referanser ==


== Eksterne lenker ==
Offisielt nettsted
Arne Fredriksen

Arne Fritjof Fredriksen (født 24. april 1911 i Tistedal, død 27. juli 1990) var en norsk bestyrer og lokalpolitiker (Ap).Fredriksen var vararepresentant i bystyret i Halden fra 1948 til 1950, fast kommunestyrerepresentant fra 1951 og medlem av formannskapet fra 1952. I perioden 1960 til 1975 var han Haldens ordfører.Yrkesmessig arbeidet han opprinnelig i tekstilindustrien ved Haldens Bomuldsspinderi & Væveri, var fra 1937 aktiv i Tekstilarbeidernes forening, og senere fra 1957 var han tilsatt som bestyrer ved Halden kommunale bad.


== Referanser ==
ABS-CBN (TV-kanal)

ABS-CBN er et filippinsk TV-nettverk grunnlagt 23. oktober 1953. Det finansieres med annonseinntekter.
Bokstavkoden ABS-CBN er en forkortelse av nettverkets tidligere navn, Alto Broadcasting System - Chronicle Broadcasting Network.
TV-nettverket startet sine sendinger 23. oktober 1953 på TV-stasjon DZAQ-TV i Manila. Kanalen sammen med ABS-CBNs radiostasjoner sluttet sendning 5. mai 2020 ettersom dens lisens ikke var blitt fornyet.


== Nåværende TV-programmer ==


=== Drama ===


==== Primetime ====
FPJ's Ang Probinsyano
Dolce Amore
On the Wings of Love
Pasión de Amor
You're My Home


==== Daytime ====
And I Love You So
Be My Lady
Doble Kara
Tubig at LangisHelger

Ipaglaban Mo!
Maalaala Mo Kaya
Wansapanataym


=== Forskjellige ===
ASAP
It's Showtime


=== Komedie ===
Banana Sundae
Goin' Bulilit
Home Sweetie Home


=== Nyheter ===
Bandila
News Patrol
TV Patrol
Umangang Kay Ganda


=== Reality-TV ===
I Love OPM
Pilipinas Got Talent


== Referanser ==